CELEX: 22021D1515
Language: da
Date: 2018-12-05 00:00:00
Title: Det Blandede EØS-Udvalgs afgørelse nr. 250/2018 af 5. december 2018 om ændring af bilag IX (Finansielle tjenesteydelser) til EØS-aftalen [2021/1515]

23.9.2021   
               
               
                  DA
               
               
                  Den Europæiske Unions Tidende
               
               
                  L 337/46
               
            
         DET BLANDEDE EØS-UDVALGS AFGØRELSE nr. 250/2018
         af 5. december 2018
         om ændring af bilag IX (Finansielle tjenesteydelser) til EØS-aftalen [2021/1515]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2015/847 af 20. maj 2015 om oplysninger, der skal medsendes ved pengeoverførsler, og om ophævelse af forordning (EF) nr. 1781/2006 (1) skal indarbejdes i EØS-aftalen.
                  
               
                     (2)
                  
                  
                     Forordning (EU) 2015/847 ophæver forordning (EF) nr. 1781/2006, som er indarbejdet i EØS-aftalen, og som derfor skal udgå af EØS-aftalen.
                  
               
                     (3)
                  
                  
                     Bilag IX til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I bilag IX til EØS-aftalen foretages følgende ændringer:
            
                        1)
                     
                     
                        Punkt 23ba (udgået) affattes således:
                        »32015 R 0847: Europa-Parlamentets og Rådets forordning (EU) 2015/847 af 20. maj 2015 om oplysninger, der skal medsendes ved pengeoverførsler, og om ophævelse af forordning (EF) nr. 1781/2006 (EUT L 141 af 5.6.2015, s. 1).
                        Forordningens bestemmelser gælder i forbindelse med aftalen med følgende tilpasning:
                        Uanset artikel 4 og 6 og for så vidt angår pengeoverførsler i schweizerfranc i Liechtenstein og fra og til Liechtenstein inden for landets valutaunion med Schweiz indsamles og udleveres de oplysninger, der kræves i henhold artikel 4 og 6, når betalers betalingsformidler anmoder herom, inden for tre arbejdsdage, men de behøver ikke at blive overdraget straks sammen med pengeoverførsler som omhandlet i artikel 4 og 6. Denne undtagelse finder anvendelse i en overgangsperiode, der udløber den 31. december 2022.«
                     
                  
                        2)
                     
                     
                        Teksten til punkt 23d (Europa-Parlamentets og Rådets forordning (EF) nr. 1781/2006) udgår.
                     
                  
         
            Artikel 2
            Den islandske og den norske udgave af forordning (EU) 2015/847, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 6. december 2018, forudsat at alle meddelelser er indgivet, jf. aftalens artikel 103, stk. 1 (*), eller på dagen for ikrafttrædelsen af Det Blandede EØS-Udvalgs afgørelse nr. 249/2018 af 5. december 2018 (2), alt efter hvilken af disse datoer der er den seneste.
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 5. december 2018.
            
               
                  På Det Blandede EØS-Udvalgs vegne
               
               Oda Helen SLETNES
               
                  Formand
               
            
            
               Hege M. HOFF
               Mikołaj KARŁOWSKI
               
                  Sekretærer for Det Blandede EØS-Udvalg
               
            
         
         
            (1)  EUT L 141 af 5.6.2015, s. 1.
         
            (*)  Forfatningsmæssige krav angivet.
         
            (2)  EUT L 337, af 5.6.2015, s. 42